alexandrainst/scandi-wiki huggingface dataset:
Michael Moorer

Michael Moorer (født 12. november 1967) er en amerikansk tungvektsbokser. Han er en av få som har blitt verdensmester i både lett tungvekt og tungvektsklassen. I løpet av karrieren hadde han noen av de mest anerkjente trenerne i boksesporten. Både Emanuel Stewart  og Teddy Atlas var trenere, og begge har i eftertid uttalt at Moorer var en vanskelig person å samarbeide med. Som utøver i lett tungvekt rensket han hele divisjonen med å vinne på knockout i alle kampene.

I 1994 slo Moorer Evander Holyfield på poeng og vant mesterbeltene i IBF og WBA. Moorer tapte titlene samme år til 45 år gamle George Foreman som slo ut Moorer i tiende runde. Moorer ledet kampen med maksimal margin da han ble truffet av Foremans høyre.

Moorer gjenvant IBF-tittelen i en splittet poengseier over tyske Axel Schulz i 1996, men tapte året etter i returkampen mot Evander Holyfield, der ble slått ned fem ganger.  

Moorer har i løpet av karrieren beseiret en rekke gode boksere, deriblant Bert Cooper, James «Bonecrusher» Smith, Frans  Botha  og Levi Billups. I 2002 avsluttet David Tua Moorers karriere ved å slå ham ut i løpet av tredve sekunder. 

Etter mislykkede forsøk på comeback har Moorer arbeidet som livvakt for golfesset Tiger Woods.

Hans karriere omfatter fire tap og 52 seire.

Referanser

Eksterne lenker 
 

Boksere fra USA
Irving Small

Irving Wheeler Small (født 19. juli 1891, død 12. desember 1955 i Los Angeles i California) var en amerikansk ishockeyspiller som deltok under vinter-OL 1924 i Chamonix.

Small vant en olympisk sølvmedalje i ishockey under vinter-OL 1924 i Chamonix. Han spilte på det amerikanske laget som kom på andreplass i OL-turneringen bak Canada. De begge transatlantiske lagene dominerte stort, USA vant sine tre kamper i gruppespillet med sammenlagt 52-0; Belgia 19-0, Frankrike 22-0 og Storbritannia 11-0. I semifinalen beseiret de Sverige med 20-0. USA tapte finale mot Canada med 1-6. OL-turneringen i ishockey var også verdensmesterskapet i ishockey. Spillerne på USAs OL-lag var;  Clarence John Abel, Herbert Drury, Alphonse Lacroix, John Langley, John Lyons, Justin McCarthy, Willard Rice, Irving Small og  Frank Synott

OL-medaljer 
 1924  Chamonix -  Sølv  i ishockey (USA)

VM-medaljer 
 1924  Chamonix -  Sølv  i ishockey (USA)

Eksterne lenker 
 

Ishockeyspillere fra USA
Olympiske sølvmedaljevinnere for USA
Medaljevinnere under Vinter-OL 1924
Deltakere for USA under Vinter-OL 1924
Ishockeyspillere under Vinter-OL 1924
Personer fra Cambridge i Massachusetts
Olympiske medaljevinnere i ishockey
Republikken Pisa

Republikken Pisa var en de facto selvstendig stat rundt byen Pisa i Toscana på 900- og 1000-tallet. Han var lenge det mektigste handelssenteret i Middelhavet før Republikken Genova etter hvert tok over denne rollen. Pisas ble på 1000-tallet en viktig sjøfartsmakt. Den ble en av de fire maritime republikkene i Italia. De andre var Genova, Amalfi og Venezia.

Veien til toppen
På 900- og 1000-tallet var Pisa et svært viktig handelssentrum og kontrollerte en stor handelsflåten og orlogsflåte i Middelhavet. Republikken utvidet i 1005 områdene sine med å plyndre Reggio Calabria i Sør-Italia. 

Pisa var i stadig konflikt med sarasenere, som hadde baser på Sardinia og Korsika, om makta i Middelhavet. I 1017 ble Sardinia erobret, i en allianse med Genova. Seieren gav Pisa overmakten i Tyrrenhavet. Da piserne etter hvert kastet genoveserne ut av Sardinia, kom de i konflikt med hverandre og de ble erkerivaler. 

Mellom 1030 og 1035 erobret Pisa flere byer på Sicilia, i tillegg til Kartago i Nord-Afrika. I 1051-1052 erobret admiral Jacopo Ciurini Korsika og Genova følte seg krenket. I 1063 støtta Pisa normanneren Roger med å erobre Sicilia. 

Historiske stater på Den appenniniske halvøy
Pisa
Stater og territorier etablert på 1000-tallet
Stater og territorier opphørt i 1406
Asaphidion

Asaphidion  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Utseende 
Små, stort sett mørke løpebiller. Fasettøynene er store og utstående. På maksillarpalpene er det ytterste leddet redusert til en liten tapp.

Utbredelse 
Slekten har en holarktisk utbredelse.

Systematisk inndeling 
Systematikken følger Carabidae of the World

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Bembidiini Stephens, 1827 
 delgruppe Bembidiina Stephens, 1827 
 Slekten Asaphidion Des Gozis, 1886  
 Asaphidion alaskanum Wickham, 1919
 Asaphidion angulicolle (A. Morawitz, 1862)
 Asaphidion austriacum Schweiger, 1975
 Asaphidion caraboides (Schrank, 1781)
 Asaphidion championi Andrewes, 1924
 Asaphidion cuprascens Andrewes, 1925
 Asaphidion cupreum Andrewes, 1925
 Asaphidion curtum (Heyden, 1870)
 Asaphidion cyanicorne (Pandelle, 1867)
 Asaphidion cyprium Maran, 1934
 Asaphidion delatorrei Uyttenboogaart, 1928
 Asaphidion domonense Minowa, 1932
 Asaphidion fabichi Maran, 1934
 Asaphidion festivum (Jacquelin du Val, 1851)
 Asaphidion flavicorne (Solsky, 1874)
 Asaphidion flavipes (Linne, 1761)
 Asaphidion formosum Andrewes, 1935
 Asaphidion fragile Andrewes, 1925
 Asaphidion ganglbaueri J. Muller, 1921
 Asaphidion granulatum Andrewes, 1925
 Asaphidion griseum Andrewes, 1925
 Asaphidion indicum (Chaudoir, 1850)
 Asaphidion nadjae Hartmann, 2001
 Asaphidion nebulosum (P. Rossi, 1792)
 Asaphidion obscurum Andrewes, 1925
 Asaphidion ornatum Andrewes, 1925
 Asaphidion pallipes (Duftschmid, 1812)
 Asaphidion pictum (Kolenati, 1845)
 Asaphidion rossii (Schaum, 1857)
 Asaphidion semilucidum (Motschulsky, 1862)
 Asaphidion stierlini (Heyden, 1880)
 Asaphidion substriatum Andrewes, 1925
 Asaphidion subtile Breit, 1912
 Asaphidion tenryuense Habu, 1954
 Asaphidion transcaspicum (Semenov, 1889)
 Asaphidion triste Andrewes, 1935
 Asaphidion ussuriense Jedlicka, 1965
 Asaphidion viride Andrewes, 1925
 Asaphidion weiratheri Netolitzky, 1935
 Asaphidion yukonense Wickham, 1919

Referanser

Eksterne lenker 
 
 Asaphidion – Tree of Life engelskspråklig
 Asaphidion – Database Carabidae of the World – engelskspråklig
 Asaphidion - Fauna Europaea - engelskspråklig
 Norsk Entomologisk forening 

Skyggeløpere
Biller formelt beskrevet i 1886
Allround-VM på skøyter 1939, kvinner

Allround-VM på skøyter 1939, kvinner ble arrangert i Tammerfors, Finland den 26. og 27. februar 1939. Verné Lesche fra Finland ble verdensmester.

Distanse medaljører

Sammenlagt

Kilder

Eksterne lenker 
 
 
  Resultater på www.ISU.html.infostradasports.com sine sider
  Medaljefordeling nasjonsvis og resultater (ikke komplett, mangler Gonne Donker.) på The-Sports.org

VM 1939
VM på skøyter i Finland
Sport i Tammerfors‎
VM damer
Internasjonale mesterskap i 1939
1939 i Finland
Artikler i skøytesportprosjektet
Cillenus lateralis

Cillenus lateralis  er en bille og den eneste i slekten Cillenus, i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World

Den finnes sørvest i Europa og i Marokko i Nord-Afrika. Den er ikke registrert i Norge. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Cillenus lateralis – Database Carabidae of the World – engelskspråklig
 Cillenus lateralis - Fauna Europaea - engelskspråklig
 Norsk entomologisk forening

Skyggeløpere
Apatrobus

Apatrobus  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Systematisk inndeling 
Systematikken følger Carabidae of the World

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Patrobini Kirby, 1837 
 Slekten Apatrobus Habu et Baba, 1960
 delgruppe Apatrobus Habu et Baba, 1960a
 Apatrobus cornifer Kasahara et Y. Ito, 1994 
 Apatrobus echigonus Habu et Baba, 1962 
 Apatrobus hasemiya Morita, 1990
 Apatrobus hayachinensis Nakane, 1968 
 Apatrobus hikosanus Habu, 1953
 Apatrobus ishiharai Kasahara et Y. Ito, 1994
 Apatrobus ishizuchiensis Habu, 1976
 Apatrobus iwasakii Morita, 1987
 Apatrobus jakuchiensis Habu, 1977
 Apatrobus kurosawai Morita, 1986
 Apatrobus narukawai Morita, 1989
 Apatrobus nishiawakurae Habu, 1980
 Apatrobus odanakai Kasahara, 1995
 Apatrobus ohdaisanus Nakane, 1963 
 Apatrobus ohtsukai Morita, 1993
 Apatrobus satoui Habu, 1976 
 Apatrobus tsurugiensis Habu, 1976 
 Apatrobus yamajii Kasahara, 1995
 delgruppe Apenetretus Kurnakov, 1960
 Apatrobus ambiguus Bates, 1883
 Apatrobus dilatatus Bates, 1883
 Apatrobus nanhutanus Habu, 1973
 Apatrobus shirahatai Habu et Baba, 1960
 Apatrobus shoorengensis Habu et Baba, 1962)
 Apatrobus smetenai Zamotajlov et Sciaky, 1996
 Apatrobus yushanensis Habu, 1973
 delgruppe INCERTAE SEDIS (Apatrobus Habu et Baba, 1960)
 Apatrobus andrewesi Zamotajlov, 1990
 Apatrobus dentatus Zamatajlov et Sawada, 1996 
 Apatrobus koiwayai Zamotajlov et Sawada, 1996
 delgruppe Parapatrobus Zamotajlov, 1992
 Apatrobus brancuccii Zamotajlov, 1992
 Apatrobus sikkimensis Deuve et Ledoux, 1987

Referanser

Eksterne lenker 
 
 Apatrobus – Database Carabidae of the World – engelskspråklig
 Patrobini – Tree of Life engelskspråklig
 Norsk entomologisk forening

Skyggeløpere
Biller formelt beskrevet i 1960
Archipatrobus

Archipatrobus  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Systematisk inndeling 
Systematikken følger Carabidae of the World

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Patrobini Kirby, 1837 
 Slekten Archipatrobus Zamotajlov, 1992 
 Archipatrobus deuvei Zamotajlov, 1992
 Archipatrobus flavipes Motschulsky, 1864
 Archipatrobus suensoni Zamotajlov et Kiyzhanovskij, 1990

Referanser

Eksterne lenker 
 
 Archipatrobus – Database Carabidae of the World – engelskspråklig
 Norsk entomologisk forening

Skyggeløpere
Biller formelt beskrevet i 1992
Lørenskog helikopterplass, AHUS

Lørenskog helikopterplass, AHUS er en helikopterplass som ligger på vestsiden av Akershus universitetssykehus i Lørenskog kommune i Akershus fylke.

Kilder 
 Luftambulansetjenesten. Våre baser - Lørenskog

Flyplasser i Viken
Transport i Lørenskog
Byggverk i Lørenskog
Kate Chopin

Kate Chopin (født Katherine O'Flaherty; 8. februar 1850, død 22. august 1904) var en amerikansk forfatter, som betraktes som en av forløperne for det 19. århundres feministiske forfattere. Hennes verk handler i hovedsak om livet blant kreoler og akadiere i delstaten Louisiana i det sørlige USA.

Fra 1889 til 1902 skrev hun noveller for både barn og voksne, som ble utgitt i magasiner som Atlantic Monthly, Vogue, the Century og Harper's Youth's Companion. Hennes største verk var to novellesamlinger, Bayou Folk (1894) og A Night in Acadie (1897).

Chopin skrev også romanen The Awakening (1899) om en kvinnes forsøk på å frigjøre seg. Romanens skildringer av den kvinnelige seksualitet og styrke vakte skandale i samtidens USA, men ble tatt opp igjen omkring 1970, hvor den blant annet ble rost for sine feministiske idéer.

Verker 

 Bayou Folk, (Houghton Mifflin, 1894)
 A Night In Acadie, (Way and Williams, 1897)
 The Storm
 The Story of an Hour
 Désirée's Baby
 A Pair of Silk Stockings
 Athenaise
 At the Cadian Ball
 Lilacs
 A Respectable Woman
 The Unexpected
 The Kiss
 Beyond the Bayou
 Beauty of The Baby

Romaner 
 At Fault, (Nixon Jones Printing Co, [St. Louis], 1890)
 The Awakening, (H.S. Stone, 1899)

Referanser

Eksterne lenker 
 
 
 
 

Forfattere fra USA
Novellister fra USA
Personer fra St. Louis
Martín Demichelis

Martín Gastón Demichelis (født 20. desember 1980 i Justiniano Posse i provinsen Cordoba i Argentina) er en argentinsk trener og tidligere fotballspiller. 

Han kom fra Màlaga CF ved årsskiftet 2012/13 og spilte for River Plate fram til 2003. Han ble olympisk mester for Argentina under OL i Beijing 2008.

Etter at han la opp ble han trener. Per mars 2020 var han trener for Bayern Münchens U-19-mannskap.

Referanser

Eksterne lenker 
 

Argentinske fotballspillere
Olympiske mestere for Argentina
Deltakere for Argentina under Sommer-OL 2008
Fotballspillere under Sommer-OL 2008
Spillere i Fotball-VM 2010
Spillere i Fotball-VM 2014
Spillere i Copa América 2015
Fotballspillere for CA River Plate
Fotballspillere for FC Bayern München
Fotballspillere for Málaga CF
Fotballspillere for Manchester City FC
Fotballspillere for RCD Espanyol
Personer fra provinsen Cordoba
Mary Murphy

Mary Ann Murphy (født 9. mars 1958 i Lancaster i Ohio i USA) er en amerikansk koreograf og tidligere selskapsdanser. Hun er mest kjent som dommer og koreograf fra den amerikanske TV-serien So You Think You Can Dance. Hun har vært fast dommer siden sesong 3 sammen med Nigel Lythgoe, samt Adam Shankman siden sesong 6. Hun var gjestedommer for finalen av So You Think You Can Dance Scandinavia sammen med Merete Lingjærde, Fredrik «Benke» Rydman og Niclas Bendixen.

Eksterne lenker 
 
 

Personer fra Fairfield County i Ohio
Dansere fra USA
Koreografer fra USA
Murphy, Mary
Murphy, Mary
Fødsler i 1958
Personer fra Fairfield County i Ohio
Kvanteprikker

Partikkel med 0 dimensjoner, altså dimensjoner der kun kvantiserte effekter er lov. Det vil si at for eksempel elektroner kun har noen få tilstander de kan være i.

Kvantemekanikk
Faststoffysikk
Nanoteknologi
Sjåfør

Sjåfør er en yrkestittel, og viser til en person som kjører et motorisert transportmiddel i forbindelse med transport av personer eller gods, også omtalt som yrkessjåfør. Begrepet nyttes også for en vanlig person som til enhver tid styrer en bil. Ordet kommer fra fransk chauffeur (litt. «en som varmer») i meningen fyrbøter, eller varme opp. 

På norsk er det vanlig å spesifisere yrket ved å legge til transportmiddelet foran tittel, eksempelvis bilsjåfør, bussjåfør, taxisjåfør, lastebilsjåfør, og videre. Ved noen tilfeller forenkles begrepet til bare fører, eksempelvis trikkefører og togfører.

For å bli en sjåfør må personen bli godkjent gjennom å tilegne seg et sertifikat, eller førerkort. Slik sertifisering skjer via føreropplæring på godkjente kjøreskoler.

Utdanning til yrkessjåfør i Norge tar 2 år på videregående skole og 2 år i lære. Man får truckførerbevis lastebilkran teori, stroppekurs og kompetansebevis i ADR på vg2 transportfag.
Avhengig om man velger godstransport eller persontransport, tar man førerkort hhv. klasse CE eller DE på yrkessjåførlinja.

Tidligere har det vært tilstrekkelig med bare førerkort når man søker jobb som buss- eller lastebilsjåfør. Mens idag må man ha yrkessjåførkompetanse, også kalt yrkessjåførdirektivet.

Eksterne lenker 
 Utdanning.no sin yrkesbeskrivelse av sjåfør
 Utdanning.no sin yrkesbeskrivelse av yrkessjåfør

Motorkjøretøyer
Beskjeftigelser
Tina Wulf

Tina Wulf Eikeland (født 4. mai 1988 i Bergen) er en norsk tidligere fotballspiller.

Fotballkarriere 
Hun er oppvokst i Molde, der hun spilte aldersbestemt fotball for Molde FK. Hun spilte i 2. divisjon for Træff før hun som 19-åring gikk til Trondheims-Ørn i 2008. Hun bemerket seg raskt med sin teknikk og trikseferdigheter. I 2011 var hun på prøvespill i den tyske toppklubben Hamburg, hvor hun gjorde det svært bra. Hun var samtidig ønsket av danske toppklubber, men valgte å takke nei.

Før 2012-sesongen signerte hun for Vålerenga, hvor hun ble en av de store profilene. Der utgjorde hun en del av en meget solid midtbane sammen med Solveig Gulbrandsen. I 2015 var hun kaptein for Vålerenga. Hun ga seg som toppspiller etter 2015-sesongen.

Wulf har landskamper for J17, J19, U20 og U23-landslaget til Norge. Hun spilte i U20-VM i Chile i 2008 og var fast på U23-landslaget i flere år.

Mediakarriere 
Da hun spilte i Trondheims-Ørn jobbet hun også for RBK TV og Radioadressa. Sammen med Rachel Nordtømme var hun i 2010 å se i webtv-serien «Timeout med Tina og Rachel» på Adressa.no.

Hun ble kjent for sine tekniske fotballtriks og triksevideoer laget av UEFA og TV2. Hun kan også ses i «Tinas treff»-innslagene på Adressa.no hvor hun byr på ulike utfordringer til spillere og trenere i Rosenborg Ballklub.

Samtidig som hun spilte for Vålerenga jobbet hun for Viasat. I 2014 var hun engasjert som fotballekspert i VG.

Etter hun ga seg som fotballspiller, har hun vært mediesjef i Vålerenga Fotball. Der har hun blant annet ledet Vålerenga-podcasten «Enga på Pod» siden 2018. Sommeren 2019 ble hun lånt ut fra Vålerenga til FIFA, for å dekke det norske landslaget under VM i Frankrike.

I 2020 ble hun ansatt i et nystartet kommunikasjonsbyrå i Oslo, hun fortsatte jobben i Vålerenga gjennom sin nye arbeidsgiver.

Familie 
Hun er stedatter til tidligere fotballspiller Ole Erik Stavrum.

Referanser

Eksterne lenker 
 
  Profil på klubbens hjemmesider

Norske fotballspillere
Fotballspillere for Molde FK
Fotballspillere for SK Træff
Fotballspillere for SK Trondheims-Ørn
Fotballspillere for Vålerenga Fotball
Personer fra Molde kommune
Jeff Green (basketballspiller)

Jeff Green (født 28. august 1986) er en amerikansk basketballspiller for Houston Rockets i NBA. Han har spilt i den amerikanske toppligaen siden 2007 da han ble trukket opp av klubben den samme klubben. Han har imidlertid vært innom som spiller for Oklahoma City Thunder

Bakgrunn
Hans mors navn er Felicia Green, og Jeff vokste opp i Cheverly, Maryland i USA. Han gikk på Northwestern High School i Hyattsville, der han spilte basketball for skolelaget. Senere ble han oppdaget av collegelaget Georgetown University.

Karriere
Green startet karrieren sin for collegelaget Georgetown University i 2006 da han spilte der i en sesong før han ble trukket opp av NBA-laget Boston Celtics.

Da Green kom til Boston Celtics ble han straks byttet til Seattle SuperSonics (nå Oklahoma City Thunder), der han spilte til 2011.

Statistikker fra Greens NBA-karriere

Tegnforklaring

Sesongspill

Sluttspill

Kilder

Referanser

Eksterne lenker 
 

Basketballspillere fra USA
Personer fra Prince George's County i Maryland
Fødsler i 1986
Basketballspillere for Oklahoma City Thunder
Basketballspillere for Boston Celtics
Stortorvet (Kongsberg)

Stortorvet er et kjøpesenter  i Kongsberg by, ved gågata og E134. Senteret har ca 65 butikker og ble åpnet i 1995. 4. oktober 2007 ble senteret utvidet med  Våren 2015 åpnet en ny utvidelse med fasade mot elven. Senteret fremstår nå mer arkitektonisk helhetlig enn tidligere. I senteret finnes fellesarealer, flere spisesteder, stort butikker og  parkeringskapasitet.

Opplysninger om senteret
 Areal: 
 Antall butikker: 65
 Omsetning: 675 millioner kroner i 2016 (2009)
 Antall parkeringsplasser: 450 under tak

Fasade

Fasaden til Stortorvet har vært omdiskutert i flere år. Argumentene har gått på materialvalg, utforming og fargevalg. Fasaden ble ombygget og ny i forbindelse med byggeprosjekt i 2015

Referanser

Eksterne lenker
 

Kjøpesentre i Viken
Etableringer i 1995
Byggverk i Kongsberg
Jenta fra Ipanema

«Jenta fra Ipanema» (portugisisk: «Garota de Ipanema»; engelsk: «The Girl from Ipanema») er en kjent bossa nova-sang som var en verdenshit på midten av 1960-tallet. Den vant en Grammy for årets plate i 1965. Den ble skrevet i 1962, med musikken skrevet av Antônio Carlos Jobim og den opprinnelige portugisiske teksten av Vinicius de Moraes og den engelske teksten senere av Norman Gimbel.

Den første kommersielle utgivelsen kom i 1962, av Pery Ribeiro. Versjonen fremført av Astrud Gilberto, sammen med  João Gilberto og Stan Getz, fra albumet Getz/Gilberto (1963) ble internasjonal hit, og nådde 5.-plass i USA, 29.-plass i Storbritannia, og kom høyt opp på mange andre popularitetsbarometre verden over. En rekke innspillinger har også blitt brukt i filmer i såkalte «klisjéscener».

I 2004 var sangen en av 50 innspillinger det året som ble valgt og lagt til i National Recording Registry.

Selv om Astrud Gilbertos originale versjon het «Jenta fra Ipanema», har det i senere tid blitt trikset litt med tittelen. Når sangen ble sunget av kvinnelige artister ble tittelen ofte endret til «Gutten fra Ipanema».

Historie

Det sies at «Jenta fra Ipanema» var inspirert av Heloísa Eneida Menezes Paes Pinto (nå Helô Pinheiro), en femten år gammel jente som bodde i Rua Montenegro i det fasjonable Ipanema-strøket i Rio de Janeiro, Brasil. Daglig spasserte hun til stranda forbi den populære bar-kafeen Veloso, der hun påkalte oppmerksomheten til stamgjestene Jobim og Moraes. 

Fakta er at sangen opprinnelig ble komponert for en musikal-komedie ved navn Dirigível (Luftskip), av Vinícius de Moraes. Sangens originale tittel var Menina que Passa (Jenta som passerte), og det berømte første verset var annerledes. Jobim komponerte melodien på sitt piano i sitt nye hus i Rua Barão da Torre, i Ipanema. Deretter skrev Vinícius teksten i Petrópolis, nær Rio de Janeiro, som han hadde gjort med Chega de Saudade seks år tidligere.

Kontrovers om opphavsrett
I 2005 saksøkte rettighetshaverne (arvingene etter komponistene) frøken Pinheiro for rettighetsbrudd, fordi hun hadde misbrukt sin status som Jenta fra Ipanema til å markedsføre sin motebutikk med samme navn.

Andre media
En brasiliansk musikal-film, Garota de Ipanema, inspirert av sangen ble utgitt i by 1967.

Sangen ble parodiert av Stephen Sondheim og Mary Rodgers i "The Boy From...".  

Sangen er samplet i Let Your Body Decide av The Ark.

I 1993 fremførte Madonna sangen ved flere konserter i Brasil under turneen Girlie Show Tour.

Bandet The B-52's har utgitt en sang med tittelen "Girl from Ipanema Goes to Greenland".

«Gutten fra Ipanema»
Når sangen fremføres av kvinnelige artister, blir den som nevnt innledningsvis ofte kalt «Gutten fra Ipanema». Noen eksempler på dette er:
Shirley Bassey
Petula Clark
Rosemary Clooney
Ella Fitzgerald
Eartha Kitt
Peggy Lee
The Supremes
Crystal Waters
Sarah Vaughan

Referanser

Eksterne lenker
 Astrudgilberto.com Astrud Gilberto 
 Historien om BOSSA NOVA med audio og videoeksempler
 Journalisten Scott Vogel besøker «The girl from Ipanema», nå i 60-årene

Sanger fra 1962
Jazz
Chinapenetretus

Chinapenetretus  er en slekt av billene i delgruppen (underfamilien) skyggeløpere (Trechinae) i familiegruppen løpebiller. Ingen arter er registret fra Norge.

Systematisk inndeling 
Systematikken følger Carabidae of the World

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Patrobini Kirby, 1837 
 slekten Chinapenetretus Kurnakov, 1963
 Chinapenetretus impexus Zamotajlov et Sciaky, 1999
 Chinapenetretus impressus Zamotajlov et Sciaky, 1999
 Chinapenetretus kryzhanovskii Zamotajlov et Sciaky, 1999
 Chinapenetretus potanini Kurnakov, 1963
 Chinapenetretus quadraticollis Bates, 1891
 Chinapenetretus salebrosus Zamotajlov et Sciaky, 1999
 Chinapenetretus wittmeri Zamotajlov et Sciaky, 1999
 Chinapenetretus yunnanus Fairmaire, 1886
 Chinapenetretus major Zamotajlov et Wrase, 1997
 Chinapenetretus reticulatus Zamotajlov, 1990
 Chinapenetretus heinzi Zamotajlav et Wrase, 1997

Referanser

Eksterne lenker 
 
 Chinapenetretus – Database Carabidae of the World – engelskspråklig
 Norsk Entomologisk forening 

skyggeløpere